《朝汉台》
明代·赵介

叠嶂淩云势欲颓，赵王曾此筑高台。关河北望秦京在，冠冕南通汉使回。

水绕仙城馀古木，山迎辇路总荒苔。霸图王业今何在，回首咸阳几劫灰。

作者简介：（?—1389）元明间广东番禺人，字伯贞。博通诸经及释、老书。元末，与孙蕡等俱受何真礼遇，号广中五先生。入明，闭户读书，不求仕进，屡荐皆辞。坐累逮赴京师，途中卒于南昌。有《临清集》，另有《广中五先生诗》。